Alle har godt af at blive kløet lidt på maven indimellem og i dag fik kattene ved Dyrenes Beskyttelse i Nordjylland ekstra meget opmærksomhed. - Jeg så på facebook, at de havde sådan en nusse-dag og jeg har haft kat selv i rigtig mange år, men har ikke katte mere. - Jeg har ikke mulighed for at have kat nu, så det har var en oplagt mulighed for at hygge mig og gøre en god gerning, siger en af de mange besøgende, Betina Christoffersen. Det er dog ikke alle der tager tomhændede hjem, med lidt held er der en kat eller to, der skifter adresse, inden dagen er omme. Det er ikke så forpligtende at komme sådan en dag som i dag. Folk har mere mulighed for at gå rundt alene og forelske sig i den helt rigtige kat, siger René Skall, der er souschef ved Nordjyllands Internat og Pension. Du kan nusse kattene på maven hver første søndag i måneden fra klokken 10-14, og det er helt gratis.

Referat:
Åbent-hus hører sig ikke kun boligbranchen til, i dag åbnede 
Dyrenes Beskyttelse i Nordjylland dørene for killinge-kæleri og misse-nusning.